cyanic-selkie/wikianc huggingface dataset:
Oslo
Utdanning
Oslo har en lang rekke videregående skoler i stort sett alle deler av byen. Disse omfatter ca. 15,000 skoleplasser, fordelt på et tyvetalls skoler. Inntil halvparten av plassene på hver skole fordeles til søkere fra regionen skolen tilhører, mens den andre halvparten av plassene tilfaller søkere fra hele byen, basert på karakterer. Skoler i ytre by, som Ullern, Nordstrand, Lambertseter, Stovner, Persbråten og Bjørnholt, har mellom 82–87 % opptatte fra egen region, mens sentrumsskoler som Elvebakken, Fagerborg, Foss, Hartvig Nissen, Oslo handelsgymnasium og Oslo katedralskole alle har ca. 50 % inntatte fra egen region.
Det er store ulikheter i Oslo når det gjelder rekrutteringen til videregående utdanning. Elever med høy sosial bakgrunn velger langt oftere studiespesialisering enn elever med lav sosial bakgrunn. Siden nittitallet har det imidlertid vært en avtagende geografisk segregering der elever fra østkanten og vestkanten i større grad enn før går på samme skoler. Likevel er det slik at elever fra vestkanten i liten eller ingen grad ønsker å gå på østkantskolene, mens elever fra østkanten ofte ønsker å gå på skoler på vestkanten.
Forsvaret og Oslo
Forsvaret har et aktivt nærvær i Oslo. Hans Majestet Kongens Garde holder til i Huseby leir, og står for vakthold på blant annet Det kongelige slott og Akershus festning og er den norske konges livgarde. Garden er også en del av beredskapsstyrken kalt hovedstadsforsvaret.
Oslo hører til Oslo og Akershus Heimevernsdistrikt 02, som holder til på Lutvann leir øst i byen. Denne styrken har 5,500 soldater, i tillegg til Innsatsstyrken Derby med 580 mann fordelt på 14 tropper. Forsvarets etterretningshøgskole og Etterretningstjenesten holder også til på Lutvann.
Oslo huser også Akershus kommandantskap (AK), med hovedkvarter på Akershus festning. AK har ansvaret for alle soldater i støttefunksjoner i osloområdet, samt planlegging og gjennomføring av parader og arrangementer i militær regi. På Akershus festning er også Forsvarsstaben og Forsvarsdepartementet, samt flere mindre militæravdelinger (Forsvarets høgskole, Forsvarsmuseet, Feltprestkorpset, Forsvarets militærgeografiske tjeneste og Forsvarets mediesenter), lokalisert. I tillegg holder også Forsvarets logistikkorganisasjon til i området.
Krigsskolen holder til på Linderud leir i Groruddalen.
Medier
Som Norges hovedstad har Oslo en dominerende stilling i det norske mediemarkedet. De store Osloavisene er Norges største, og disse omfatter Aftenposten (opplag 236,000 morgen og 102,000 kveld), VG (opplag 212,000) og Dagbladet (opplag 99,000). Andre dagsaviser som kommer ut i Oslo er Dagens Næringsliv (opplag 83,000), Finansavisen (opplag 25,000), Dagsavisen (opplag 25,000), Vårt Land (opplag 24,000), Klassekampen (opplag 15,000) og Nationen (opplag 13,000; alle tall er avrundet til nærmeste tusen og hentet fra Mediebedriftenes Landsforening, for 2011).
Oslo har også flere lokalaviser. Akers Avis Groruddalen har som navnet antyder fokus på Groruddalen i nordøst, og har en historie som strekker seg tilbake til 1928. Nordstrands Blad ble grunnlagt i 1925 og er delvis gratisavis og delvis en abonnementsavis. Avisen dekker Oslos tre sørøstligste bydeler. Siden 2006 har Nordstrands Blad vært en del av Lokalavisene Oslo, som også utgir fem andre lokalaviser i ulike deler av byen: Østkantavisa (Gamle Oslo, Grünerløkka og Sagene), Lokalavisen Groruddalen (Alna, Bjerke, Grorud og Stovner), Lokalavisen Frogner/St. Hanshaugen (Frogner og St. Hanshaugen), Nordre Aker Budstikke (Nordre Aker) og Ullern Avis/Akersposten (Vestre Aker og Ullern).
NRK og TVNorge har sine hovedkvarterer i Oslo. NRK Marienlyst er spesielt kjent, og dette nabolaget vest i byen har nesten blitt synonymt med statskanalen. TV 2 har også studioer i Oslo, men da kanalen fikk konsesjon ble den pålagt å legge hovedkvarteret utenfor hovedstaden. TV8 Oslo er hovedstadens kommersielle lokal-TV-kanal og sender 24 timer i døgnet. Sendingene består av lokale nyheter, sport, vær og aktuelle programmer.
En rekke lokalradiostasjoner sender i Oslo. disse omfatter blant andre Radio 1, Radio Tango, radiOrakel og Radio Nova. NRK Østlandssendingen dekker Oslo og Akershus og holder til i det tidligere Myrens Verksted på Sagene.
Veinett
Veinettet i Oslo er utbygget med tre ringveier for å avlaste sentrumsgatene for gjennomgangstrafikk: Ring 1, Ring 2 og Ring 3 (Store Ringvei). I tillegg går E18 i tunnel under bykjernen, mens E6 går igjennom flere av de østlige bydelene.
Av ringveiene var Store Ringvei den første ringveien som gikk rundt sentrumskjernen. En ytre ringvei ble også påbegynt, men den er ikke blitt fullført. Den går mellom Skullerud og Alnabru.
Oslo har også en rekke veier som går i tunneler. Ring 3 har tre tunneler; Brynstunnelen, Tåsentunnelen og Granfosstunnelen. Det arbeides med en ny tunnel ved Økern også. Ring 2 har ingen tunneler, mens Ring 1 har Hammersborgtunnelen. E18 går igjennom Festningstunnelen og senketunnelen Bjørvikatunnelen. Fra denne vil man kunne komme til E6 via Ekebergtunnelen og Svartdalstunnelen (sørover) eller Vålerengtunnelen (nordover). Brynstunnelen er den eldste av hovedveitunnelene. Den ble bygget samtidig med Store ringvei.
Kollektivtransport
Kollektivtransporten ble introdusert i Oslo i 1875 da Kristiania Sporveisselskap opprettet hestesporvogn mellom Stortorvet, Homansbyen, Vestbanen og Gamlebyen. I 1894 startet Kristiania Elektriske Sporvei Briskebylinjen, Skandinavias første elektriske sporveislinje. Fire år senere åpnet også Holmenkollbanen med trafikk mellom Majorstuen og Holmenkollen. De første forsøk med selvdrevne busser var i 1897 og 1912–14, men det var ikke før med opprettelsen av Norsk Trafikk A/S i 1918 og ruten mellom sentrum og Østensjø at byen fikk moderne, permanent rutebildrift.
Valerij Rozjdestvenskij
Valerij Iljitsj Rozjdestvenskij (russisk: Валерий Ильич Рождественский; født 13. februar 1939 i Leningrad, død 31. august 2011) var en russisk kosmonaut.
Oslo
Kollektivtransport
I årene som fulgte økte kollektivtilbudet stadig. I 1927 fikk byen sin første busslinje. I 1928 fikk Oslo ordentlig tunnelbane, da Undergrunnsbanen mellom Majorstuen og Nationaltheatret åpnet. I løpet av 1920-årene var også Lilleakerbanen blitt bygget ut helt til Kolsås i Bærum. I 1935 ble Smestadbanen forlenget og omdøpt til Røabanen, ett år etter Sognsvannsbanens åpning. På østkanten begynte Østensjøbanen som trikkelinje i 1926, og Lambertseterbanen i 1957. I 1960-årene ble disse bygget om til T-bane, samtidig som Grorudbanen og Furusetbanen åpnet i henholdsvis 1966 og 1970. I 1987 ble de vestlige og østlige nettene knyttet sammen ved Stortinget stasjon, og tidlig i 2000-årene kom også T-baneringen for å betjene bydelene nord for sentrum.
Valerij Rozjdestvenskij
Rozjdestvenskij studerte ingeniørfag ved den sovjetiske marinebasen i Pushkin. Fra 1961 til 1965 var Rozjdestvenskij sjef for en militær sovjetisk enhet i Østersjøen. Rozjdestvenskij begynte som kosmonaut den 23. oktober 1965 og han var en del av den sovjetiske romferden Sojuz 23. Han pensjonerte seg som kosmonaut den 24. juni 1986 og jobbet med Metropolis Industries. Han var gift og hadde ett barn.
Oslo
Kollektivtransport
Oslo Sporveier ble dannet i 1925 da kommunen overtok de private sporveisselskapene. Siden har det vært kommunens driftsselskap for trikk og buss og T-bane, før disse ble satt ut til det nystartede selskapet Kollektivtransportproduksjon. Navnet «Oslo Sporveier» ble videreført i et administrasjonsselskap, som i 2008 ble slått sammen med Stor-Oslo Lokaltrafikk AS til det nye selskapet Ruter.
Kollektivnettet i Oslo består per 2009 av trikk, buss, T-bane, NSB lokaltog og båt. Trikken hadde i 2008 39,7 millioner reisende, og opererte seks linjer. Bussene hadde på samme tid 68,7 millioner reisende. T-banen har (per 2016) fem linjer og (per 2014) 88 millioner reisende. I kollektivnettet inngår også flere båtlinjer. Norled har ruten mellom Nesoddtangen og Aker Brygge og har ca. 2,7 millioner årlige passasjerer, i tillegg kommer to rushtidsruter. I sommerhalvåret kjøres det ruter til øyene langs Nesoddkysten og videre til Håøya og Drøbak, i tillegg til sommerbåter fra Rådhusbryggene til Bygdøy. Helårs båttrafikk til øyene i havnebassenget går fra 21. mars 2015 fra Rådhusbrygge 4 (flyttet fra Vippetangen).
Jernbane og luftfart
Jernbanetrafikken i Oslo er sentrert rundt Oslo sentralstasjon (Oslo S), som ligger ved Jernbanetorget øst i sentrum. Oslo S er landets travleste stasjon, og har forbindelser til hele jernbanenettet i Norge, samt til Sverige og Danmark og videre sørover i Europa. Oslo S åpnet i 1980, etter at den nye Oslotunnelen gjorde den gamle Vestbanestasjonen overflødig. Oslo har også lokaltrafikk på Østfoldbanen, Hovedbanen, Gjøvikbanen og Drammenbanen.
Oslo lufthavn, Gardermoen ligger i Ullensaker kommune ca. fem mil nord for byen. Den er Norges største flyplass og åpnet i 1998. Gardermoen har høyhastighetsforbindelse til Drammen med Flytoget, som bruker 19 minutter til Oslo sentralstasjon. Gardermoen overtok som hovedflyplass etter den nå nedlagte Oslo lufthavn, Fornebu, som lå i Bærum vest for Oslo og åpnet i 1939.
Oslo har i tillegg en sekundær lufthavn: Sandefjord lufthavn, Torp. Noen flyselskaper, deriblant Ryanair, markedsfører flyplassen som Oslo, selv om de ligger langt unna og ingen av dem har god offentlig transport til og fra byen. Torp ligger over dobbelt så langt vekk fra Oslo som Gardermoen.
Havnetrafikk
Oslo Havn deles inn i to deler, Vesthavna og Sydhavna. Vesthavna omfatter blant annet Hjortnes, Filipstad, Rådhusbryggene og kaiene rundt Akershus festning, mens Sydhavna begynner ved Østre Akerselvkai i Bjørvika og strekker seg ned forbi Grønlia, Kongshavn, Sjursøya og ned til Ormsund. Vesthavna og Sydhavna har til sammen en total kailengde på 10,296 meter, og havneanleggene dekker et areal på 1,207,967 kvadratmeter (2007).
I 2008 hadde Oslo Havn en samlet godsomsetning på 5,919 tusen tonn, hvorav 3,681 tusen tonn var utenrikshandel og 2,238 tusen tonn var innenriks. Både for innenriks- og utenrikstrafikken losses det betydelig mer enn det lastes; mens det ble importert 2,968 tusen tonn i 2008 ble det kun eksportert 713 tusen tonn. Innenriks var tallene henholdsvis 1,897 og 341 tusen tonn for inngående og utgående godsomsetning.
Oslo har hatt havnetrafikk i alle år, men det var først i 1735 at det etter kongelig forordning ble nedsatt en havnekommisjon for å organisere og ha oppsyn med trafikken. I takt med byens vekst vokste også havna, og fra 1885 til 1915 vokste havna fra 5,000 til 9,000 meter kai. Aktiviteten var så stor under første verdenskrig at Grev Wedels plass og Tordenskiolds plass ble brukt som lagringsplass. Det var på denne tiden at Oslo Havnelager ble bygget, som med sine 32,000 kvadratmeter var blant Europas største lagerbygninger.
Samarbeidsbyer
Göteborg, Sverige
Shanghai, Kina
St. Petersburg, Russland
Vilnius, Litauen
Warszawa, Polen
Samarbeidsregioner
Schleswig-Holstein i Tyskland
Provinshovedstaden Mbombela
Liste over kulturminner i Hasvik
Liste over kulturminner i Hasvik er en oversikt over fredede og/eller bevaringsverdige bygninger og elementer i Hasvik. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
George Cadle Price
George Cadle Price (født 15. januar 1919 i Belize City i da Britisk Honduras, død 19. september 2011 i Belize City i Belize) var den første statsministeren for Belize. Han anses som en av de viktigste arkitektene for landets uavhengighet.
Liv og virke
Price gikk inn i politikken i 1947 ved å bli valgt inn til kommunestyret i hovedstaden. Tre år senere, den 29. september 1950, var Price medgrunnlegger av Folkets forente partiet, som var viet til politisk og økonomisk uavhengighet fra den britiske kolonimakten. Price ledet partiet i over fire tiår. Partiet hans ble valgt inn i koloniens lovgivende forsamling i 1954, og han fungerte som ordfører i Belize City fra 1956 til 1962. I 1981, da Belize fikk sin uavhengighet, ble Price landets første statsminister og utenriksminister frem til 1984. I oktober 1996 annonserte Price sin avgang som partileder, og den 10. november 1996 ble han formelt etterfulgt av Said Musa.
I september 2000 ble Price den første personen til å motta Belize sin høyeste orden, for den prominente rollen han spilte i å lede sitt land til uavhengighet fra Storbritannia. Han har også mottatt lignende æresbevisninger i andre karibiske og mellomamerikanske land.
Price døde den 19. september 2011, 92 år gammel, i en medisinsk indusert koma mens han var innlagt ved Belize Healthcare Partners Hospital etter en operasjon for å fjerne en blodpropp. En statsbegravelse ble avholdt mandag 26. september 2011.
Marie Hauge
Familie
Marie Hauge var datter av kjøpmann Hans Thulin Nielsen Hauge (1830-1892) og Emilie Ziegler (1828-1879), og på farssiden var hun i slekt med lekpredikant og industrigründer Hans Nielsen Hauge. Hun forble ugift.
Liv og virke
Marie Hauge ble i perioden 1888–1896 undervist av mange anerkjente kunstnere, som Hans Heyerdahl, Eilif Peterssen, Erik Werenskiold, Sven Jørgensen og Harriet Backer. Backer omtales som den mest innflytelsesrike. Også Marie Hauges mange utenlandsopphold var sentrale for hennes inspirasjon. Tidlig på 1900-tallet var hun i Paris (1903–1907), hvor hun var elev ved Académie Colarossi og Académie des Beaux-Arts. Her lærte hun også anatomi.
Hauge debuterte på Drammens Kunstforening i 1890 og hadde deretter en rekke utstillinger, både separatutstillinger og deltagelse i kollektivutstillinger. Sin første separatutstilling fikk hun hos Blomqvist i 1901. Ved siden av sine malerier, laget hun også noen statuetter og relieffer i små formater. På Høstutstillingen i 1905 deltok hun som billedhugger.
Marie Hauge er i dag representert i Nasjonalgalleriet med to bilder: «Et fjellandskap» fra 1898 og «Husmannsfolk på hjemveien». Hun malte også altertavlen til Øre kirke i 1906, der motivet er Jesus i Getsemane. Hennes portrett av Aasta Hansteen (1902, Drammens Kunstforening Faste Galleri) regnes som et hovedverk.
Hauge var aktiv i kvinnesaksbevegelsen, som medlem av Norsk Kvinnesaksforening og Kvindestemmeretsforeningen. Hun tegnet vignetten i Nylænde med solsikke, brukt fra 1901.
Gürsu
Gürsu er en by med 84 880 innbyggere (2017) i den tyrkiske provinsen Bursa. Den ligger nord for Yıldırım, sør for Gemlik og vest for Kestel.
En tango for deg
En tango for deg (originaltittel: Ein Tango für Dich) er en tysk romantisk operettefilm fra 1930 regissert av Géza von Bolváry og med Willi Forst, Fee Malten og Paul Otto i hovedrollene.
Deti tsjugunnykh bogov
Deti tsjugunnykh bogov (originaltittel: Дети чугунных богов) er en russisk-ungarsk film fra 1993, regissert av Tamás Tóth.
Kumar-Dhakal Shyam
Kumar-Dhakal Shyam (født 7. september 1981) er en nepalsk alpinist.
Han har ikke debutert i verdenscupen i alpint, men har deltatt i en rekke FIS-renn.
Aleš Matějů
Aleš Matějů (født 3. juni 1996) er en tsjekkisk fotballspiller som spiller for den italienske klubben.
Landslaget
Han ble tatt ut i s EM-tropp til EM i fotball 2021.
Abdul Hafiz Ghoga
ʿAbd al-Ḥāfiz Ġūqa (arabisk: عبد الحافظ غوقة; ofte stavet Abdul Hafiz Ghoga og Ghogha, eller Abdelhafed Abdelkader Ghoga ) er en libysk menneskerettighetsadvokat, som ble kjent som talsperson for Det nasjonale overgangsrådet i Libya, under borgerkrigen i Libya. 23. mars 2011 ble han nestleder i Det nasjonale overgangsrådet. Han gikk av i januar 2012, etter protester og demonstrasjoner fra innbyggerne i Benghazi.
ʿAbd al-Ḥāfiz Ġūqa var bistandsadvokat for familiene til de som ble drept i fengselsmassakeren i Abu Salim i 1996.
Nūr ad-Dīn
Abū al-Fāsim Nūr ad-Dīn al-Malik al-ʿĀdil Maḥmūd ibn Zankī (arabisk: ; moderne tyrkisk: Nureddin Mahmud Zengi; 1117/8-1174) var en hersker fra zangid-dynastiet som hersket som ʾamīr av Al-Mawṣil, Ḥalab og Dimašq i perioder fra 1146 til hans død i 1174. Han var kjent som en viktig motstander av korsfarerne.
Randy Jones
Jones ga i 2007 ut et soloalbum med tittelen Ticket to the World.
Som skuespiller, optrådte Jones med de andre medlemmer af bandet i deres egen film Can't Stop the Music i 1980.
Randy Jones bor i New York.
Mne skutsjno, bes
Mne skutsjno, bes (originaltittel: Мне скучно, бес) er en russisk film fra 1993, regissert av Jurij Borisov.
Malaysia under Sommer-OL 1992
Malaysia under Sommer-OL 1992. Tjueseks sportsutøvere fra Malaysia deltok i seks sporter under Sommer-OL 1992 i Barcelona. De kom på delt 54.-plass med en bronsemedalje.
Para (distrikt)
Para er et av ti distrikter i Surinam. Det ligger sentralt nordøst i landet. I Para ligger Jodensavanne som ble etablert på 1600-tallet av sefardiske jøder på flukt fra den spanske inkvisisjonen. Jodensavanne ble ødelagt i brann i 1832. Under andre verdenskrig ble Jodensavanneområdet brukt som interneringsleir for mistenkte nazisympatisører i Surinam. Distriktet hadde 24 700 innbyggere i 2012.
Arkeoastronomi
Astronomen og arkeologen Clive Ruggles har argumentert for at det er villedende å forstå arkeoastronomi som studiet av oldtidens astronomi da moderne astronomi er et vitenskapelig fag, og arkeoastronomi betrakter andre kulturers rike symbolske og kulturelle tolkninger av fenomen i himmelen. Studiet er ofte parret med etnoastronomi, den antropologiske forskningen av samtidens betraktninger av himmelen. Arkeoastronomi er også nært tilknyttet historisk astronomi, bruken av historiske nedtegnelser av hendelser på himmelen for å besvare astronomiske problemer og astronomiens historie, som også benytter seg av skriftlige nedtegnelser for å evaluere tidligere astronomiske praksis.
Arkeoastronomi benytter en rekke metoder for å avdekke tidligere tider praksis, inkludert arkeologi, antropologi, astronomi, statistikk og sannsynlighet, og historie. Ettersom disse metodene er mangfoldige og benytter seg av datagrunnlag fra forskjellige kilder, er problemet med å integrere dem inn i en sammenhengende og logisk argument lenge vært et emne blant arkeoastronomer. Arkeoastronomi fyller komplementære nisjer innenfor det akademiske landskapet av landskapsarkeologi og kognitiv arkeologi. Materielle bevis og dens sammenheng med himmelen kan avsløre hvordan et bredere landskap kan bli integrert i trosforestillinger om naturens sykluser, slikt som mayakulturens astronomi og den forhold til landbruket. Andre eksempler som har ført sammen ideer om kognitiv og landskap er studier av den kosmiske orden innbakt i bosetningenes veinett.
Arkeoastronomi kan bli benyttet på alle kulturer og alle tidsepoker. Himmelens mening varierer fra kultur til kultur, men uansett er det vitenskapelige metoder som kan bli benyttet på tvers av kulturer når oldtidens forestillinger skal undersøkes. Det er kanskje behovet for balanse i de sosiale og vitenskapelige aspektene som fikk Clive Ruggles til beskrive faget som «...[et] felt med akademisk arbeid av høy kvalitet på den ene siden, men ukontrollert spekulasjon som grenser til galskap på den andre siden.»
Zhou Shiming
Zhou Shiming (født 18. mai 1981 i Zunyi) er en kinesisk amatørbokser, som konkurrerer i vektklassen lett fluevekt. Shimings største internasjonale resultater er en gullmedalje fra Sommer-OL 2008 i Beijing, Kina, og to gullmedaljer fra Verdensmesterskapet i boksing i 2005 i Mianyang, Kina og 2007 i Chicago, USA. Han representerte Kina under Sommer-OL 2008 der han tok gullet etter å ha beseiret bak Pürevdorjiin Serdamba fra Mongolia.
Early Morning Rain
«Early Morning Rain» (Noen ganger «Early Mornin' Rain») er en sang, skrevet og innspilt av den kanadiske sanger og låtskriver, Gordon Lightfoot. Sangen finnes på hans debutalbum Lightfoot! (United Artists UAS 6487) fra 1966 og i nyinnspilt versjon på samleplaten Gord's Gold (Reprise 2RS 2237) fra 1974. Den har blitt spilt inn på plate av mange anerkjente artister, innbefattet Elvis Presley, Bob Dylan and Paul Weller.
Lightfoot skrev sangen i 1964 som antas å være inspirert av at han vinket av gårde en venn på Los Angeles Airport noen år tidligere. Teksten antyder en uheldig person, som står ved flyplassgjerdet og observerver den dundrende avgangen til et Boeing 707-jetfly. Sangens generelle fortelling kan ses på som en slags musikalsk jetalderallegori over en loffer fra fortiden som ligger i skjul på jernbaneområdet og som forsøker å gå ombord i og kjøre godstog.
Norsk versjon
Philip A. Kruse har skrevet en norsk tekst. På norsk bærer den tittelen «Morgenregnet».
Innspilling
Ottar Johansen. Utgitt på LP-platen Countryfest 6 (Talent TLS 4042) i 1980
Listeplassering
Paul Wellers versjon kom på den britiske singlelisten 26. mars 2005 og lå der i en uke med # 40 som høyeste plassering.
Flyr
Flyr AS var et norsk lavprisflyselskap etablert høsten 2020 av Erik G. Braathen. Selskapet fløy mellom norske byer og innen Europa. Selskapet begjærte seg konkurs 1. februar 2023.
Historie
I januar 2021 kunngjorde selskapet at Flyr skulle operere med Boeing 737-800, og at selskapet sommeren 2021 skulle starte med flyvninger fra Oslo til Tromsø, Harstad/Narvik, Bodø, Trondheim, Bergen, Stavanger, København, Nice, Barcelona, Alicante og Malaga. I april 2021 kunngjorde selskapet at planlagt start av første rute ville bli den 30. juni 2021. Samtidig ble det også gjort kjent at selskapet ønsket å opprette ruter til Alta, Molde, Ålesund og Haugesund. Den 4. juni 2021 mottok Flyr sitt aller første fly, som hadde registreringen LN-FGA. Flyet var en Boeing 737-800 som i åtte år hadde blitt benyttet av det tyrkiske flyselskapet Pegasus Airlines. Flyet landet på Oslo lufthavn Gardermoen litt over klokken 12 den 4. juni 2021.
Selskapet hadde som forretningsmål å sikre seg en flåte på 6–8 fly innen utgangen av 2021, og dermed avslutte den første fasen av selskapets driftsplan. Den aller første kommersielle flyvningen gikk fra Gardermoen til Tromsø lufthavn Langnes den 30. juni 2021.
Den 31. januar 2023 meldte Flyr at selskapet ville begjære seg konkurs 1. februar 2023. . Ifølge bostyrer hadde selskapet 407 ansatte, som satt med et samlet lønnskrav på 30 millioner kroner i det Flyr meldte oppbud.
Sileshi Sihine
Sileshi Siheni (amharisk: ስለሺ ስህኔ, født 29. januar 1983 i Sheno) er en etiopisk friidrettsutøver (langdistanseløper). Han begynte sin karriere inspirert av Haile Gebrselassie.
Siheni er bosatt i Addis Abeba, Etiopia samt Nijmegen, Nederland i samband med europeiske konkurranser. Han har seks medaljer fra internasjonale mesterskap (2 OL-medaljer og 4 VM-medaljer).
Interferens
Interferens oppstår når to eller flere bølger opptrer i et punkt og lager en ny bølge som i allminnelighet vil ha nye egenskaper som forandret frekvens eller amplitude. Hvis bølgene har samme fase, vil det oppstå konstruktiv interferens der de forskjellige bølgetoppene adderes sammen slik at den resulterende bølgen får en større amplitude. I motsatt fall ved destruktiv interferens vil den få mindre eller null amplitude i dette punktet.
For at interferens skal kunne gi et tydelig bølgemønster, må de deltagende bølgene vanligvis være koherente. Det betyr at de må ha ganske nøyaktig samme frekvens og slik at deres faser holder seg tilnærmet de samme. For lydbølger kan dette arrangeres ved å la det samme signalet gå ut over høytalere plassert i forskjellige punkt. Det tilsvarende kan gjøres for radiobølger ved å sende den samme bølgen fra to eller flere antenner. Vanlig lys kommer fra forskjellige atomer og er i allminnelighet ikke koherent. I dette tilfellet kan man for eksempel benytte en tynn lysstråle som deles i to. De to nye strålene er nå tilnærmet koherente og kan gi et interferensmønster når de føres sammen igjen.
På lignende måte kan interferens benyttes i interferometri. Signalene fra samme bølge som registreres samtidig i forskjellige punkt, føres her sammen. På den måten kan egenskaper som retning og styrke av den innkommende bølgen bestemmes. Dette benyttes i spektroskopi ved bruk av optiske gitter til bestemmelse av lysets bølgelengder. Moderne radioastronomi er basert på det samme prinsippet der regelmessige rekker av radioteleskop virker som et slikt gitter. Slik er VLA-observatoriet i New Mexico bygd opp. Event Horizon Telescope består av radioteleskop plassert over hele jordkloden og gjorde det mulig å få laget et bilde av et sort hull i 2019.
Matematisk beskrivelse
Interferens kan i det enkleste tilfellet beskrives matematisk for to harmoniske bølger som beveger seg i samme retning med samme amplitude A0, bølgelengde λ og bølgehastighet c. Hver av dem gir derfor et utslag som er gitt ved den periodiske funksjonen
der k = 2π /λ er bølgetallet og ω = kc er vinkelfrekvensen. Leddet φn  i argumentet til den trigonometriske funksjonen er en faseforskyvning som avhenger av hvordan posisjonen x og tiden t  fastsettes og kan i allminnelighet være forskjellig for hver av bølgene.
Hvis intensiteten til bølgen defineres som utslaget i kvadrat, vil den i et punkt variere med tiden som cos2. Denne funksjonen svinger regelmessig mellom 0 og 1 slik at dens midlere verdi er 1/2. Derfor har hver av bølgene en intensitet som er A02/2.
Den samtidig tilstedeværelsen av to slike bølger gir dermed et totalt utslag F(x,t) = F1(x,t) + F2(x,t). Ved å benytte den trigonometriske identiteten eller
finner man da den resulterende bølgen
Ved maksimal, konstruktiv interferens er faseforskjellen et helt multiplum av 2π  slik at Δ/2 blir et helt multiplum av π . Toppene i bølgene opptrer da samtidig på samme sted. Dermed vil den resulterende amplituden bli dobbelt så stor som i hver av bølgene og intensiteten fire ganger så stor. Man sier at de to bølgene er «i fase». Derimot når faseforskjellen er et odde multiplum av π , er de «ute av fase» som betyr at når den ene bølgen har et maksimalt utslag, har den andre et utslag av motsatt verdi slik at den totale amplituden blir null. Man har i dette tilfellet full, destruktiv interferens. Generelt vil den totale amplituden ligge mellom disse to ekstreme verdiene.
Bruk av fasevektorer
Mange beregninger av interferens blir enklere ved bruk av fasevektorer. Dette er komplekse størrelser hvis reelle del er den fysiske bølgen. For eksempel vil en harmoniske bølge i denne formalismen skrives som
Man finner dermed den resulterende amplituden
uten bruk av trigonometriske identiteter.
Youngs dobbeltspalteeksperiment
I sitt berømte foredrag i Royal Society høsten 1801 fortalte Thomas Young om hvordan han splittet en smal lysstråle i to mindre stråler med hjelp av et smalt kort. Ved å observere effekten av disse to strålene på en skjerm, kunne han se en serie med vekselvis lyse og mørke striper.
Noe senere demonstrerte han samme effekten ved å la lys gå gjennom en smal åpning for å lage det mest mulig koherent. Deretter lot han lyset fortsette mot en skjerm med to nye, smale åpninger nær hverandre. Senere er dette omtalt som hans dobbeltspalteeksperiment og var det avgjørende bevis for å betrakte lys som en bølge og ikke som en strøm av partikler som Isaac Newton hadde argumentert for.
Lyset fra hver liten åpning vil spre seg utover som en kulebølge hvis denne er tilnærmet sirkelformet. Er åpningen derimot en smal spalte, vil hver av disse generere en sylinderbølge. I begge disse situasjonene må dimensjonen til åpningen være av samme størrelsesorden som bølgelengden til lyset som benyttes. Hvis denne er mye større, vil det i tillegg opptre diffraksjon i hver åpning.
Når det resulterende lyset observeres i stor avstand fra de to åpningene, vil det med god tilnærmelse beskrives som plane bølger som går i en viss retning gitt ved en vinkel θ pekende mot et punkt P på en ny skjerm hvor lyset observeres. Dette forutsetter også at avstanden r  til dette punktet er mye større enn avstanden a mellom de to åpningene.
da de har samme fase og amplitude A0  i åpningene. Her er r1  og r2  avstanden fra P til hver av disse. Forskjellen mellom disse
har dermed gitt opphav til en faseforskjell
der I0 = 2A02 er intensiteten i foroverretning θ = 0. Samme maksimale, intensitet finner man også i alle retninger som gir faseforskjeller Δ som er et helt multiplum av 2π. Det tilsvarer at den optiske veilengden δr  er et helt antall bølgelengder λ. På samme måte opptrer det intensitetminima der denne veilengden er et halvtallig antall bølglengder. Dermed har man
der n = 0, 1, 2, ... . Teoretisk vil det derfor oppstå uendelig mange lyse og mørke felt på skjermen hvor lyset detekteres. I praksis vil vil man bare se de mest sentrale av disse da lyset i et virkelig eksperiment ikke vil være 100% koherent.
Bredere spalter
Når de to åpningene i dobbeltspalteeksperimentet er større enn bølgelengden man betrakter, vil lyset som utgår derfra, ikke lenger kunne beskrives som eksakte, plane bølger i store avstander. I stedet vil man da måtte ta hensyn til diffraksjon. Hvis åpningene er spalter med bredde b, finner man fra fremgangsmåten til beregning av Fraunhofer-diffraksjon at denne resulterende intensiteten blir
der a  igjen er avstanden mellom disse to brede spaltene. I grensen der bredden b blir av samme størrelsesorden som bølgelengden λ, går dette uttrykket over i det forrige for meget smale spalter. Da er retningen til hvert maksimum i interferensmønsteret gitt ved sinθ = n(λ/a) med og så videre. Men på grunn av diffraksjonen med a > b, blir disse mindre etterhvert som vinkelen θ  øker. Og for sinθ = λ/b forsvinner de så helt. Deretter opptrer de igjen ved større vinkler, men med reduserte amplituder.
Referanser
Interferència (propagació d'ones)
Saramacca (distrikt)
Saramacca er et av ti distrikter i Surinam. Det ligger sentralt nord i landet langs kysten. Distriktet hadde 17 480 innbyggere i 2012.
Sigrið av Skarði Joensen
Sigrið av Skarði Joensen (født 12. mai 1908 i Klaksvík, død 3. juli 1975 i Tórshavn) var en færøysk journalist, lærer og feminist.
Sigrið ble født i Fagralíð i Klaksvík på Færøyene i 1908, som datter av Súsanna Kathrina Jacobsen (1876–1978) og Símun av Skarði (1872–1942). De var begge på den tiden lærere ved den midlertidige folkehøgskolen på Færøyene, som på det tidspunktet lå ved Fagralíð i Klaksvík. Folkehøgskolen flyttet i 1909 til hovedstaden Tórshavn, hvor den ble til Føroya Fólkaháskúli, og familien flyttet etter.
Etter å ha tatt examen artium i Danmark i 1927, begynte Sigrið av Skarði å studere historie og engelsk ved Københavns Universitet. Hun avbrøt disse studiene, men begynte uansett å undervise i disse emnene i 1941. Tidlig begynte hun å engasjere seg innenfor journalistikken. I avisen Føroya Socialdemokratur skrev hun i 1929 en artikkel om anarkistene Sacco og Vanzetti som ble henrettet i USA i 1927. Hun engasjerte seg også i den færøyske språkstriden, og skrev en artikkel om saken i 1938. Språkstriden ble avsluttet kort tid senere i det færøyske språkets favør.
Hun giftet seg med politikeren Sigurð Joensen (1911–1993) i 1938, og fikk med ham barna Elspa (1939), Lív (1942), Búgvi (1945), Turið (1946), Sjúrður (1947), Bergljót (1950) og Inga Rósa (1953). Under Andre verdenskrig ble kontakten mellom tysk-okkuperte Danmark og britisk-okkuperte Færøyene brutt. Mange færøyinger (for det meste unge studenter) kom seg dermed ikke tilbake til hjemlandet, og måtte forbli i Danmark resten av krigen, selv om studiene deres kunne være avsluttet. Sigrið og ektemannen Sigurð var aktive i Føroyingafelagið (en forening for færøyinger i København), samt den færøyske studentforeningen. Fra 1941 til 1946 publiserte den færøyskspråklige avisen Búgvin, som Sigrið skrev historiske og tidsaktuelle artikler for. Periodevis var hun også oversetter, og oversatte Sigert Paturssons beretninger fra en reise til Sibir i 1901.
Familien flyttet til Færøyene i 1948, og Sigrið av Skarði Joensen fortsatte der sin journalistiske aktivitet i avishuset Ungu Føroyar. Hun var med på å stifte kvinneforeningen Kvinnufelagið, som bygde videre på Helena Paturssons ideer. Sigrið var også redaktør i Kvinnutíðindi frem til 1959. På 1950-tallet arrangerte Sigrið kurs for jevnaldrede kvinner i litteratur og språk. Hun underviste i latin på ungdomsskolen i Tórshavn, og en sangskole ble opprettet på hennes initiativ og interesse for færøysk folkedans og -sang. Mannen Sigurð var politiker for Tjóðveldisflokkurin, og satt flere perioder i Tórshavn bystyre og Lagtinget. Sigrið prøvde også å bli valgt, men satt flere år i ungdomsrådet.
Viivi Luik
Viivi Luik (født 6. november 1946 i Tänassilma i Viiratsi/Viljandimaa i Estland) er forfatter og lyriker.
Viivi Luik er av bondebakgrunn. Den tidlige skolegang hadde hun i hjemtraktrene, og så gikk hun på gymnaset i Tallinn. Deretter var hun bokholder og arkivar. Siden 1967 har hun livnært seg av sitt forfatterskap.
Viivi Luik skrev sine første dikt i 1962. I 1965 kom hennes første bok. Frem til sin 40-årsdag skrev forfattet hun rundt 400. Hennes romaner befatter seg om tilstandene og stemningene i sovjettiden. Hun ble etterhvert kjent internasjonalt.
Verker
Ti lyrikkbind, tre romaner, dessuten essays, hørespill og barnebøker.
Psykisk helse (blad)
Psykisk helse er et blad (tidsskrift) som blir utgitt av Rådet for psykisk helse. Bladet kommer ut fem ganger i året, og har et opplag på 11 000. Redaktør for bladet er Cathrine Th. Paulsen.
Mesoskopisk fysikk
Mesoskopisk fysikk (fra gresk meso – mellom) betegner fysikk på lengdeskalaer som ligger mellom mikroskopisk- og makroskopisk fysikk. Dette sammenfaller i stor grad med nanometerområdet, dvs. 0.1 nm – 100 nm, selv om det er metoden som brukes, ikke lengeskalaen i seg seg selv, som bestemmer om noe er mesoskopisk fysikk.
Mesoskopisk fysikk opererer med begreper fra flere ulike deler av fysikken, slik som mekanikk, elektromagnetisme, statistisk fysikk og kvantemekanikk. Elektriske egenskaper er som regel i sentrum og basismaterialet er dermed ofte halvledere, hvor de elektriske egenskapene kan skreddersys. Metaller, isolatorer og superledere brukes der det er behov. Noen mesoskopiske systemer er mekaniske eller de opererer både elektrisk og mekanisk, slik som en molekylær skyttel.
Frank Southall
William Frank Southall (født 2. juli 1904, død 1. mars 1964) var en britisk syklist som deltok i de olympiske leker 1932 i Los Angeles og 1936 i Berlin.
Mesoskopisk fysikk
Teori
Mesoskopisk fysikk bruker vekselvis metoder og modeller fra makroskopisk – og mikroskopisk fysikk. I likhet med makroskopisk fysikk er som regel antallet partikler stort slik at temperatur og entropi er meningsfulle størrelser og man kan operere med statistiske middelverdier av masse, ladning og elektrisk strøm. I likhet med mikroskopisk fysikk oppleves ofte kvantisering av fysisk størrelser, f.eks. kvanteprikker, kvanteledninger og kvantiserte punktkontakter.
Frank Southall
Southall vant en olympisk bronsemedalje i banesykling under OL 1932 i Los Angeles. Han var med på det britiske laget som kom på tredjeplass på 4000 meter førfølgelsesritt bak Italia og Frankrike. De andre på laget var Ernest Johnson, William Harvell og Charles Holland.
Fire år tidligere, under OL 1928 i Amsterdam, vant han to sølvmedaljer i landeveissykling. Han kom på andreplass i både den individuelle og i lagkonkurransen over 168 kilometer landevei.
Mesoskopisk fysikk
Eksperimentelle metoder
De eksperimentelle metodene for mesoskopisk fysikk kan røft deles i to grupper: de som fabrikkerer mesosystemer og de som karakteriserer systemene. Metodene for fabrikkering er ofte modifiserte utgaver av standardmetoder i mikroteknologi og halvlederenhetfabrikkasjon.
Paramaribo (distrikt)
Paramaribo er ett av ti distrikter i Surinam. Hovedstaden Paramaribo ligger i distriktet, som er Surinams minste distrikt. Distriktet hadde 240,924 innbyggere i 2012.
Suir
Suir (irsk: An tSiúir eller Abhainn na Siúire) er en elv p i Irland som sammen med to andre elver kalles for »De tre søstre»; de andre to er Barrow og Nore. Suir flyter ut i Atlanterhavet gjennom byen Waterford eter en distanse på 185 km. Etymologien til elvens navn, Suir eller An tSiúir, er uklar.
Paramaribo (distrikt)
Området ble kolonialisert av britene som bygde Fort Willoughby i 1651. Fortet kom senere på nederlandske hender og ble omdøpt Fort Zeelandia i 1667.
Suir
Historie
Suir er kjent på irsk som Siúr, og det antas at den nåværende stavemåten på engelsk med u og i omvendt skyldes en feil. Edmund Spenser (1552–1599), forfatter av The Fairie Queene, i hans skrifter under elisabethansk tid mens han var hjemmehørende i grevskapet Cork, referert til «gentle Shure», sannsynligvis fonetisk korrekte for perioden.
Charles Holland
Charles Holland (født 20. september 1908, død 15. desember 1989) var en britisk syklist som deltok i de olympiske leker 1932 i Los Angeles og 1936 i Berlin. Holland vant en olympisk bronsemedalje i banesykling under OL 1932 i Los Angeles. Han var med på det britiske laget som kom på tredjeplass på 4000 meter førfølgelsesritt bak Italia og Frankrike. De andre på laget var Ernest Johnson, William Harvell og Frank Southall.
Suir
Historie
Tidlig på 2000-tallet ble det avdekket levninger av en meget stor bosetning av norrøne nordboere, eller vikinger, ved en bue i elven ved bredden av Woodstown, 9 km oppstrøms for Waterford. De arkeologiske undesøkelsen har utviklet forståelsen av de eldste fasene av vikingangrep i Irland og etableringen av nordboere i faste handelsbosetninger på Irland.
Phengodidae
Phengodidae er en familie av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.
Suir
Beskrivelse
Oppsamlingsfeltet til Suir er 3 610 km2. Dens langsiktige gjennomsnittlige strømningshastighet er 76,9 kubikkmeter per sekund (m3/s), omtrent dobbelt så mye som enten elven Barrow (37,4 m3/s) eller elven Nore (42,9 m3/s) før disse går sammen, men litt mindre enn Barrow-strømmen når den møter Suir 20 km nedstrøms (over 80 m3/s).
Phengodidae
Utseende
Små til store (2 – 60 mm) biller, de larvelignende hunnene størst. Hannene er slanke biller med kam- eller buskformede antenner og korte, myke dekkvinger. Hodet er stort, noe flatt, med små, men utstående, runde fasettøyne. Antennene et 12-leddete (ganske uvanlig, det normale hos biller er 11), hvert ledd har to lange utvekster slik at antennen blir fjær- eller buskformet. Overkjevene (mandibel|mandiblene) er lange og tynne, sigdformede. Brystskjoldet (pronotum) er lite og omtrent firkantet. Dekkvingene er myke, forkortede, og dekker ikke de velutviklede flygevingene eller bakkroppen. Bakkroppen er sylindrisk og myk, beina forholdsvis korte. Larvene og de voksne hunnene er sylindriske, lange og slanke, med korte bein. De er tydelig ledd-delte med innsnevringer mellom hvert ledd. På siden av hvert ledd sitter det et lysorgan som sender ut gult eller grønt lys, i tillegg har noen et organ som sender ut rødt lys på hodet. Hos noen undergrupper har også hannene lysorganer.
Levevis
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.
Systematisk inndeling med utvalgte slekter
Det er sannsynlig at familien Telegeusidae også bør regnes til Phengodidae. Familien Rhagophthalmidae ble nylig skilt ut fra Phengodidae.
Sigurð Joensen
Jóhan Hendrik Sigurð Joensen (født 27. april 1911 ved Gjógv, død 1. oktober 1993 i Tórshavn) var en færøysk landsrettssakfører, forfatter og politiker (Tj.).
Han var sønn av fisker Kristian Jóhan Joensen og hustru Elspa Maria Weihe. Han giftet seg i 1938 med journalist Sigrið av Skarði, datter av folkehøyskolelærerne Símun av Skarði og Sanna Jacobsen. Flere av deres barn og barnebarn har gjort seg gjeldende innen færøysk kulturliv, deriblant litteraturhistoriker Turið Sigurðardóttir, lyriker og skuespiller Sigri Mitra Gaïni og sosialantropolog Firouz Gaïni. Datterdatteren Sólrun Jákupsdóttir Petersen er gift med Danmarks tidligere statsminister Lars Løkke Rasmussen.
Etter folkeskolen dro han til sjøs i noen år. Som 19-åring gikk han en vinter på Føroya Fólkaháskúli før han dro til Danmark, hvor han tok studentereksamen i 1934 og studerte noe engelsk, gresk og latin. Han stiftet familie mens hans og ektefellen bodde i Danmark og tok juridisk embedseksamen ved Københavns Universitet i 1944. Under den andre verdenskrig ble kontakten mellom det tyskokkuperte Danmark og de britiskokkuperte Færøyene brutt, så mange færøyinger, deriblant ekteparet Joensen, måtte bli værende i Danmark. De engasjerte seg i den færøyske foreningen i København, Føroyingafelagið, og den færøyske studenterforeningen. Mellom 1941 og 1946 utgav de i fellesskap det færøyskspråklige tidsskriftet Búgvin. Han var dessuten fullmektig ved København rådhus. I 1948 flyttet paret tilbake til Færøyene. Sigurð Joensen ble fullmektig hos landsrettssakfører Leif Waagstein i Tórshavn, og åpnet siden sin egen sakførerforretning, som han drev frem til 1984.
Sammen med Erlendur Patursson, Jákup í Jákupsstovu og Hanus við Høgadalsá var Joensen i 1948 med på å danne det separatistiske partiet Tjóðveldisflokkurin, i protest mot at Færøyene ikke fikk sin uavhengighet etter folkeavstemningen i 1946. Joensen var innvalgt på Lagtinget fra Norðurstreymoy fra 1958 til 1970.
Han skrev flere barnebøker, som han ble tildelt Barnabókaheiðursløn Tórhavnar býráðs for i 1977. Han skrev ellers en mengde dikt og noveller. Etter hans død ble et utvalg av hans prosa og lyrikk utgitt i tobindsverket Eg stoyti heitt, samlet av datteren Turið Sigurðardóttir, hvilket han posthumt ble tildelt M.A. Jacobsens Heiðursløn for i 1987. Datteren har senere utgitt flere av hans verk.
Høstklegg
Høstklegg, Tabanus autumnalis, er en av kleggene i slekten storklegg. Den er en stor flue, mellom 17-19 millimeter lang. Den er utbredt i Europa, Nord-Afrika, Midtøsten og vest i Asia.
Larvene lever i fuktig jord. Den voksne kleggen flyr i mai til august. Vanligvis er den plagsom for kveg og svin.
Kolbeinsvik skule
Kolbeinsvik skule var en offentlig grunnskole i Austevoll kommune i Vestland.
Skolen tok imot elever fra 1. til 7. trinn. Skolen ble i 2016 nedlagt, og elevene ble sendt til Selbjørn skule. Kolbeinsvik Montessoriskule har tatt over de gamle skolebyggene.
Dissident
Dissident er en betegnelse på en person som har en annen oppfatning og/eller motarbeider den etablerte politikk eller struktur i et samfunn eller en stat. Dissidenten blir værende i landet istedenfor å forlate landet i eksil.
Sveits rundt 2015
Sveits rundt 2015 er den 79. utgaven av sykkelrittet Sveits rundt, og arrangeres fra 13. til 21. juni 2015 i Sveits. Norske deltagere er Vegard Breen, Lars Petter Nordhaug og Alexander Kristoff.
Kestel
Kestel er en by med 60 720 innbyggere (2017) i den tyrkiske provinsen Bursa. Den ligger nord for Keles, sør for Orhangazi, øst for Gürsu og Yıldırım og vest for İnegöl.
Quetzalcoatlus
Quetzalcoatlus var en kjempestor flyveøgle som levde for 68-65 millioner år siden. Med sitt vingespenn på 14 meter eller mer, var Quetzalcoatlus den største flyveøglen og den største flyvende livsformen som noen gang har levd. Den spiste fisk og andre smådyr, og muligens levd av åtsler. Til tross for størrelsen og vekten, var Quetzalcoatlus blant de siste av alle flyveøglene. I likhet med dinosaurene, døde den ut for 65 millioner år siden i kritt-paleogene utdøingen.
Jurij Borisov
Jurij Olegovitsj Borisov (Юрий Олегович (Альбертович) Бори́сов (1956-2007)) er en russisk regissør og manusforfatter.
Sōtō
Sōtō-shū (japansk: 曹洞宗, kinesisk: Cáodòngzōng) er en retning innenfor japansk zenbuddhisme (de to andre tradisjonelle retningene er Rinzai og Ōbaku). Sōtō ble først bragt til Japan av Dōgen Zenji (1200–1253), og er i dag også utbredt i blant annet Nord-Amerika.
Yli Lompolo
Yli Lompolo (Yli Lombolo) er en grunn innsjø vest for bydelen Lombolo i Kiruna. Innsjøen grenser i sør og sørvest til våtmark, og i nord mot E10.
Sōtō
Soto Shu eller Soto Zen som det ofte kalles utenfor Japan har to hovedklostre. Disse danner legeme og sjel i denne Ordenen som med 800 års tradisjon forvalter 33 klostre og 15 000 templer. Sotozen Ordenen har ca. 35 000 ordinerte munker og nonner.
I dag er det ikke uvanlig å finne ikke-japanere som studerer Soto Zen klostre. Etter grunnutdanningen velger noen fordypning og spesialisering og tar hovedfag i praktiske eller teoretiske fag. Andre velger profesjonseksamen og prestevigsles i Japan.
Yli Lompolo
Yli Lompolo har tilførsel fra Luossajärvi via Luossajoki i nord, og dreneres via Luossajoki til myrsjøen Ala Lompolo i sør. Siden innsjøen er så grunn (gjennomsnittsdybden er ca en meter) er sjøbunnen først og fremst en såkalt erosjon- og transportbunn, og dette innebærer at partikler ikke sedimenterer og blir på bunnen særlig lenge, men drives videre nedstrøms.
Fram til 1954/1955, da et renseverk ble bygd, ble det kommunale avløpsvannet ført ut i innsjøen via Luossajoki. Avløpsvannet var ubehandlet og inneholdt dessuten høye verdier av tungmetaller, spesielt kvikksølv, fra gruvevirksomheten i Kirunavaara ved Luossajärvi. Det er fortsatt høye verdier av kvikksølv i innsjøens sediment.
Sōtō
Navnet SOTO stammer fra den Kinesiske zen-mester Tozan Ryokai og hans fremste elev Sozan Honjaku. Opprinnelig var navnet TOSO men ble siden forandret til SOTO. Shu betyr sannhet eller opprinnelig / opprinnelse. Zen kan oversettes med bevissthet eller åndsnærværelse.
Mahayana-tradisjonen tillater blant annet giftermål og spising av kjøtt og fisk..
Yli Lompolo
Begge Lompolo-sjøene er hekkeplasser for et større antall fugler, blant dem horndykker og lappfiskand. Også sangsvane og ender pleier å holde til i vannet.
Sōtō
Norge
I 2011 hadde VG en artikkel om en munk som praktiserer Sōtō (eller «Sotozen» som avisen kalte det) ved et budhistisk tempel i Kristiansand.
Referanser
Den Norske Sotozen Buddhist Orden
Matthew Raper
Raper publiserte flere artikler om mange forskjellige emner, blant annet om gamle greske mynter og romersk valuta. Raper ble valgt inn i det britiske Royal Society den 30. mai 1754 og han ble tildelt den høythengende vitenskapelige utmerkelsen Copleymedaljen i 1771. Raper hadde et eget observatorium på herregården sin. Etter hans død i 1778 ble herskapshuset hans gitt til hans bror John Raper.
Rudshaugen
Rudshaugen kan vise til følgende veier eller gater i Norge: